open-index/open-wikipedia-markdown huggingface dataset:
Vasiliy Belov

**Vasiliy Timofeyevich Belov** (; 1910-yil — 1944-yil) — Ikkinchi jahon urushi qatnashchisi, Sovet Ittifoqi Qahramoni (3.06.1944).

## Hayoti
1910-yilda Saratov viloyatining Volskda ishchilar oilasida tugʻilgan. Keyinchalik, Belov Oʻzbekiston SSRga koʻchib oʻtgan, Qoʻqonda yashagan, Buxoro viloyati Qarshi shahrida sirchi boʻlib ishlagan. 1942-yil martda Qarshi shahar harbiy komissarligi tomonidan Qizil Armiya safiga chaqirilgan. 1942-yil apreldan Ikkinchi jahon urushi qatnashchisi.

3-Ukraina frontining 57-armiya 113-oʻqchilar diviziyasi 1292-oʻqchilar polki avtomatchisi Vasiliy Belov 1944-yil 24-martda bir guruh jangchilar bilan birgalikda qayiqda Vinogradniy Sad qishlogʻi hududida (Domanevka tumani, Mykolaiv viloyati) birinchilardan boʻlib Janubiy bug daryosidan kechib oʻtdi. Qirgʻoqda dushman bilan olishib, granatalar yordamida uning pulemyot hisobini yakson qilgan. Guruh platsdarmni egallab, oʻz rotasi va boshqa boʻlinmalarning xavfsiz kechuvini taʼminladi. Platsdarmni ushlab qolish va kengaytirish uchun kechgan janglarda dushmanning 9 ta qarshi hujumini qaytarishdi. 1944-yil 25-martdagi janglarning birida Vasiliy Belov yarador boʻlib yarador sifatida harbiy qism roʻyxatidan chiqariladi. Uning keyingi taqdiri maʼlum emas, rasman bedarak yoʻqolgan hisoblanadi.

SSSR Oliy Kengashi Prezidiumining 1944-yil 3 iyundagi farmoni bilan „Frontda nemis-fashist bosqinchilariga qarshi kurashda qoʻmondonlikning jangovar topshiriqlarini namunali bajarganligi hamda koʻrsatgan jasorati va qahramonligi uchun“, oddiy askar Vasiliy Belov Sovet Ittifoqi Qahramoni unvoni bilan taqdirlangan.

## Xotirasi

* Fargʻona shahridagi koʻchaga Belov nomi berilgan.
* 2016-yilda Federal urush yodgorligi qabristonida kenotaf oʻrnatildi.

## Manbalar
Boshqariladigan zenit raketalari

**Boshqariladigan zenit raketa** (BZR) — yer-havo sinfiga mansub raketa bo'lib, zenit-raketa majmuasi(ZRM)ning bir qismi hisoblanadi va turli havo nishonlarini yo'q qilish uchun mo'ljallangan.

## Tasnifi
Raketalar joylashtirish turi, yo'q qilish masofasi va balandligi, nishonga tegishning maksimal tezligi va ishga tushirish tamoyillari bo'yicha farqlanadi. Suyuq va qattiq yoqilg'i dvigatellari bilan ishlaydigan raketalar mavjud.

; Boshqaruvi bo'yicha

* radioboshqaruvli
* radioto'lqin bo'yicha boshqariladigan
* o'zi boshqariladigan
* aralash

; Aerodinamik tuzilishiga ko'ra

* normal (stabilizatorlari orqada, ruli oldinda) va uning kichik turlari - dumsiz (stabilizator rul bilan "birlashtirilgan")
* kanard (oldida rullar, orqada stabilizatorlar)
* yuk ko'taruvchi konus (orqada rullari bo'lgan konussimon fyuzelyaj)

Zenit raketalar ham statsionar, ham mobil, ham ko‘chma raketa majmualarida qo‘llanilishi mumkin.

## Qurilmasi
Boshqariladigan zenit raketa quyidagilardan tashkiltopgan

* Fyuzelaj va quyruqni o'z ichiga olgan korpusi (rullar va stabilizatorlar)
* Dvigatel
* Avtopilot
* Girouskunalar
* Pnevmatik va elektr quvvat manbalari
* Qabul va uzatish qurilmalari
* Kontaktli va kontaktsiz portlagichlar
* Jangovor kallak (oskolko-fugasli yoki maxsus)
Aleksandr Kun

**Aleksandr Lyudvigovich Kun** – rossiyalik sharqshunos va islomshunos olim. Otasi kelib chiqishi Klaypeda shahridan boʻlgan nemis, onasi tabrizlik, arman millatiga mansub ayol boʻlgan. 1865-yilda Sankt-Peterburg universitetining sharq tillari fakultetini arab-fors-turk tillari razryadi boʻyicha kandidat darajasida tamomlagan. Turkiston oʻlkasida xizmat qilgan, keyinchalik Vilensk okrugi nozirining yordamchisi sifatida faoliyat olib borgan. Oʻzining nashr etilmagan „Qur’ondagi diniy va huquqiy-siyosiy munosabatlarning mushohadasi“ nomli asaridan tashqari u „Vaqflar“ („Turkiston viloyati gazeti“, 1872-yil 21-son) va „Qoʻqon xonligi ocherki“ asarlari muallifidir.

Aleksandr Lyudvigovich Kun 1888-yil 21-oktyabrda vafot etgan.

## Manbalar

## Havolalar
*
Cinderella, or the Little Glass Slipper

**Cinderella, or the Little Glass Slipper** — Marcia Brown muallifligidagi suratli kitob. Scribner Press nashriyotida bosmadan chiqqan. Kitob Charles Perrault tomonidan yozilgan Zolushka hikoyasining yangicha talqini hisoblanadi. Yozuvchi 1955-yilda kitobdagi illyustratsiyalar uchun Caldecott Honor mukofotini qoʻlga kiritgan.

## Syujeti
Beva qolgan bir kishi ikki qizi bor kibrli ayolga uylanadi. Ayol va ikki qizi erkakning muloyim va chiroyli qizidan nafratlanadi. Qizni Zolushka deb atashadi va shafqatsiz munosabatda boʻlishadi. Zolushkaga har doim uy ishlarni bajarishni buyurishadi. Hattoki, u chodirda uxlashga majbur boʻladi.

Bir kuni shahzoda qirollik ziyofatini oʻtkazishni rejalashtiradi. Ziyofatga qirollikdagi barcha xonimlarni taklif qilishlarini buyuradi. Zolushka ham ishtirok etishni xohlaydi. Lekin oʻgay onasi uni butun uyni tozalash uchun uyda qolishga majbur qiladi. Zolushka oʻgay opalari ziyofatga ketayotganda kayfiyati tushib ketadi. Biroz vaqt oʻtib, bir farishta paydo boʻladi va sehr orqali Zolushkaga yordam beradi. Farishta sichqonlar, kaltakesaklar va kalamushlarni foytun uchun otlar va yoʻlboshchilarga aylantiradi. Zolushka uchun bejirim koʻylak va billur tufli yaratadi. Ammo bu sehr yarim tunda oʻz kuchini yoʻqotishi sababli, Zolushkaga sehr tugashidan oldin uyga qaytishini aytadi.

Zolushka ziyofatga kirganda hamma, ayniqsa, shahzoda hayratda qoladi. Shahzoda uni hech qachon koʻrmagani uchun alohida eʼtibor qaratadi. Zolushka shahzoda bilan raqsga tushar ekan, vaqtni unutadi. Yarim tunda soat bong urganda, Zolushka shahzodadan qochib, tasodifan billur tuflisini tushurib qoldiradi. Shahzoda tuflini topib oladi va oyogʻiga loyiq keladigan qizga uylanishga vaʼda beradi. Zolushka uyga kelishi bilan sehr oʻz kuchini yoʻqotib, hamma narsa asl holiga qaytadi. Lekin billur tufli avvalgidek qoladi.

Ertasi kuni oʻgay opa-singillar unga shahzoda ziyofatda koʻrgan nomaʼlum xonimni sevib qolganligini aytishadi. Shahzoda uyma-uy yurib, kimga billur tufli mos kelishini tekshiradi va nihoyat, Zolushkaning uyiga yetib boradi. Oʻgay opa-singillar billur tuflini kiyishga harakat qilishadi, ammo harakatlari hech qanday samara bermaydi. Soʻng, Zolushka sinab koʻradi va tufli unga loyiq keladi. Bir necha kundan keyin, shahzoda vaʼda qilinganidek Zolushkaga uylanadi. Zolushka oʻgay opalarining oʻtmishdagi shafqatsizliklarini kechiradi.

## Havolalar
* ''Cinderella, or The Little Glass Slipper'' by Charles Perrault — *Moviy ertaklar kitobidan*
* Ochiq kutubxonada Marcia Brown tomonidan tasvirlangan ''Zolushka''

## Manbalar
Alifbo boʻyicha qotillik

**Alifbo boʻyicha qotillik** () — 1936-yilda Agatha Christie tomonidan yozilgan va oʻsha yili Collins Crime Club tomonidan nashr qilingan adibaning eng mashur asarlaridan biri. Asarning asosiy personajlari Hercule Poirot, kapitan Hastings va katta inspektor Japp hisoblanadi.

## Syujeti
Oʻzaro hech qanday aloqasi boʻlmagan shaxslar seriyali qotilning oʻljasiga aylanadi va ularni faqatgina oʻlgan insonlarning ismi alifbo tartibida ekanligi birlashtiradi: Andoverlik Alice Ascher, Beksxill-on-Silik Betty Bernard va shu tartibda. Har bir jinoyat oldidan qotil Hercule Poirotga qotillik vaqti va joyi yozilgan xat joʻnatadi.

Hercule va politsiya har safar jinoyat joyiga kech yetib kelishadi. Qotil har safar „ABC“ (inglizcha: alifbo) yozuvini va ABC Railway Guide maʼlumotnomasini qoldiradi.

Hercule va politsiya dastlab sarosimaga tushib qolishadi, lekin keyinchalik topilgan ashyoviy dalillardan qotil paypoq sotuvchi savdo agenti ekanligini tushunib yetishadi. Keyin esa D harfiga mos ravishda qotillik sodir etilishi kerak edi, lekin boshqa shaxs vafot etadi. Shundan soʻng politsiya oldiga Aleksandr Bonapart Kast ismli sotuvchi keladi va jinoyatlarni oʻz boʻyniga oladi. Qotil aniqlangan, ishni yopsa ham boʻladi, lekin jinoyatlarni oʻz boʻyniga olgan Kast Hercule Poirot haqida ilk marta eshitib turganligini aytadi va Herculega yozilgan xatlarning paydo boʻlishini tushuntirib bera olmaydi. Kast bosh ogʻrigʻidan aziyat chekar, xotira bilan muammolari bor edi. U qotilliklarni qanday sotir etganligini eslay olmasligini, lekin har safar qotillik sodir etilganda oʻsha yerda boʻlganligi uchun oʻzini qotil deb oʻylayotganligini aytadi. Lekin politsiya gumonlanuvchining 2-qotillik paytida alibisi boʻlganligini aniqlaydi: u mehmonxonada yashovchi bir shaxs bilan domino oʻynayotgan edi. Boshqa tomondan oʻylab qaraganda alibi soxta boʻlishi ham mumkin. Hercule dastlab Kastning aybi yoʻqligi haqida gumon qiladi, keyinchalik esa uning aybdor emasligini isbotlaydi va haqiqiy qotilni topadi.

## Personajlar
### Asosiy personajlar
* ABC — ismi noʻmalum boʻlgan seriyali qotil
* Alexander Bonaparte Cust — paypoq sotuvchisi, asosiy gumonlanuvchi
* Hercule Poirot — izquvar
* Kapitan Hastings — Puaroning doʻsti va yordamchisi
* Katta inspektor Japp — Skotland-Yard politsiyachisi
* Inspektor Crome — inspektor Japp jamoasidan

### Qurbonlar
* Alice Ascher — ilk qurbon, kichikroq magazin egasi, boshiga zarba tufayli oʻldirilgan
* Elisabeth „Betty“ Bernard — ikkinchi qurbon, yosh va chiroyli ofitsiant qiz, boʻgʻib oʻldirilgan
* Ser Carmichael Clarke — uchinchi qurbon, boy tadbirkor, boshi yorilgan holda topilgan
* George Earlsfield — toʻrtinchi qurbon, sartarosh, pichoqlab ketilgan
## Ekranizatsiya
* 1965-yilda roman Metro-Goldwen-Mayer kinostudiyasi tomonidan ekranlashtirilgan, Hercule Poirot rolida amerikalik aktyor Tony Randall suratga tushgan.
* 1992-yilda roman asosida Hercule Poirot rolini David Suchet oʻynagan britaniya teleseriali suratga olinadi.
* 2018-yilda BBC 3 qismdan iborat va asosiy rolni John Malkovich oʻynagan „Alifbo boʻyicha qotillik“ nomli serialni suratga oldi.

## Manbalar

## Adabiyotlar
* 
* 
*
Gipoxrom anemiya

**Gipoxrom anemiya** (**gipoxromiya**, **gipoxromaziya**) — gemoglobin yetishmasligi tufayli qonning rang koʻrsatkichi 0,8 dan kam boʻlgan anemiya shakllarining umumiy nomi. Shuningdek, gipoxromiyada eritrotsitlardagi oʻrtacha gemoglobin miqdori 30 pikogramdan kam, qondagi oʻrtacha gemoglobin kontsentratsiyasi esa 130 gramm/litrdan kam boʻladi. Kasallik porfirinlar sintezining buzilishidan kelib chiqadi.

Gipoxromiyaga olib keluvchi sabablar temir tanqisligi anemiyasi, surunkali qoʻrgʻoshin zaharlanishi, turli talassemiyalar, porfirinlarning sintezi va utilizatsiyasining buzilishi, B6 gipovitaminozi, shuningdek, temir almashinuvini buzadigan yuqumli va yuqumli boʻlmagan surunkali yalligʻlanish kasalliklari boʻlishi mumkin.

## Adabiyotlar

* 
*   Arxivnaya kopiya ot 6 maya 2008 na Wayback Machine

## Havolalar
https://uz.healthy-food-near-me.com/hypochromia-definition-symptoms-treatments/
## Manbalar
Guliston vokzali

**Guliston vokzali** – Oʻzbekiston temir yoʻllari kompaniyasiga qarashli, Gulistonning markazida joylashgan yirik temir yoʻl vokzalidir. ????-yilda ochilgan. Vokzali kodi:725004.

## Temir yoʻli
; Oʻzbekiston temir yoʻllari
* Trans-Kaspiy temir yoʻli

## Koʻchalarga chiqish
* 5-Maktab
* Lider o'quv Markazi
* Madinabonu oʻquv markazi
* Farrum medio servisa (kasalxona)

## Qo'shni stantsiya

## Havolalar
* Guliston vokzalidagi poyezdlar jadvali Yandex’da. Jadvallar .

## Manbalar
Melkumov

**Melkumov** — Melkumyan () familiyasining ruslashtirilgan versiyasidir. Ayollar uchun  Melkumova shaklidan foydalaniladi. Mashhur shaxslar:

## Siyosatchilar

* Levon Melkumov – sovet iqtisodchisi, davlat va siyosiy arbobi

## Adiblar

* Mixail Melkumov — sovet ssenariynavisi, SSSR Yozuvchilar uyushmasi aʼzosi

## Yana qarang

* Melkumova
Lomidze, Antonina Vasilevna

**Antonina Vasilevna Lomidze** ( 1908, Signax tumani, Tiflis viloyati, Rossiya imperiyasi da tug'ilgan — vafot etgan sanasi nomaʼlum) — Gruziya SSR , Lagodexi viloyati, Telman nomidagi kolxoz boʻlinmasida faoliyat yuritgan. Sotsialistik Mehnat Qahramoni (1949).

## Biografiya
U 1908-yilda Signax tumanidagi qishloq aholi punktlaridan birida (hozirgi Lagodexi munitsipaliteti) dehqon oilasida tug'ilgan. Mahalliy qishloq maktabini tugatgach, xususiy qishloq xo'jaligida ishladi. Kollektivlashtirish boshlanganidan keyin u Lagodexi viloyatidagi Telman kolxozida oddiy kolxozchi bo'lib ishladi, uning raisi Georgiy Vissarionovich Natroshvili edi. Ulug' Vatan urushi yillarida erishgan ulkan mehnat yutuqlari uchun u "Mehnatdagi a'lochiligi uchun" medali bilan taqdirlangan. Urushdan keyingi yillarda u Lagodexi viloyati Telman nomidagi kolxozda tamaki yetishtirish brigadasiga tayinlangan.

1948-yilda Antonina Lomidze boshchiligidagi brigada 3 gektar maydonning har gektaridan o‘rtacha 33 sentnerdan “Trapezd” tamaki yig‘ib oldi. SSSR Oliy Kengashi Prezidiumining 1949-yil 3-maydagi farmoni bilan unga Lenin ordeni va *“1948-yilda makkajoʻxori va tamakidan yuqori hosil olgani uchun”* Sotsialistik Mehnat Qahramoni unvoni va O'roq va bolg'a oltin medali  bilan taqdirlangan.

Xuddi shu farmon bilan Sotsialistik Mehnat Qahramoni unvoni kolxoz ishchilari, brigadir Stepan Ivanovich Besashvili va jamoa rahbarlari Mariam Sergeevna Goshadze va Iosif Ivanovich Kadagishviliga ham berildi.

1949-yilda ajoyib mehnat natijalari uchun u ikkinchi Lenin ordeni bilan taqdirlangan.

Keyingi taqdiri noma'lum.

; Mukofotlar

* Sotsialistik Mehnat Qahramoni
* Lenin ordeni - ikki marta (1949; 07.03.1950)
* "Mehnatdagi farqi uchun" medali (01.07.1944)

## Eslatmalar

## Adabiyot

* Sotsialistik Mehnat Qahramoni Antonina Lomidze, tahrir. Sharq tongida, “Yuqori hosil ustalari” turkumi, Tbilisi, 1950, 24-bet.
* SSSR Oliy Kengashi Prezidiumining 1949-yil 3 maydagi "Gruziya SSRning etakchi qishloq xo'jaligi xodimlariga Sotsialistik Mehnat Qahramoni unvonini berish to'g'risida"gi farmoni, SSSR Ishchilar deputatlari Sovetlarining "Izvestiya" gazetasi, № 105 (9945), 1949-yil 6 may.
* SSSR Oliy Kengashi Prezidiumining 1949-yil 3 maydagi "Gruziya SSRning etakchi qishloq xo'jaligi xodimlariga Sotsialistik Mehnat Qahramoni unvonini berish to'g'risida"gi Farmoni, Pravda, 127 (11234), 1949-yil 7 may.

## Havolalar

* 
* Уборка табака в Грузии, 1949, Документальный фильм
* Герои своего и нашего времени. Кто знает эти имена?
Ege universiteti

**Ege universiteti** – 1955-yilda tashkil etilgan Turkiyaning yetakchi universitetlaridan biri. 2016-yil maʼlumotlarga koʻra, u dunyodagi eng yaxshi universitetlar orasida 482-oʻrinni egallagan.

## Tarixi

Ege universitetining birinchi fakultetlari 1955-yilda tashkil etilgan Tibbiyot va Qishloq xoʻjaligi fakulteti edi. Xuddi shu oʻquv yilida Oliy hamshiralik ishi maktabi ochildi. Keyingi yillarda jadal rivojlanish koʻrsatgan Ege universiteti 1961-yilda fan fakultetini, 1968-yilda muhandislik fakulteti va stomatologiya fakultetini zamonaviy ilm-fan xizmatiga berdi. Bu davrda Iqtisodiy va tijorat fanlari akademiyasi Iqtisodiy va tijorat fanlari fakulteti nomi bilan Ege universiteti bilan birlashdi.

Tasviriy sanʼat fakulteti, Farmatsiya fakulteti va Ijtimoiy fanlar fakultetida 1976-yildan taʼlim boshlagan. 1977-yilda Oziq-ovqat fakulteti, Izmir tibbiyot fakulteti va Huquq fakulteti Ege universitetining ikkinchi tibbiyot fakulteti sifatida tashkil etilgan. Bu davrda Iqtisodiyot va Tijorat fanlari fakulteti Iqtisodiy va idoriy fanlar fakultetiga aylantirildi.

Taxminan yigirma yil ichida tashkil etish jarayonini yakunlagan Ege universitetida turli sanalarda koʻplab kollej va institutlar ochildi. Ege universitetining ayrim boʻlimlarining kengayishi bilan Toʻqimachilik, Mexanika, Kimyo va Yer fanlari fakultetlari tashkil etildi.

## Xizmat koʻrsatgan rektorlar

* Ord. professor Dr. Muhiddin Erel (1958 yil 11 mart – 1960 yil 10 mart)
* professor Dr. Mustafo Uluoz (1960 yil 11 mart – 1963 yil 10 dekabr)
* professor Dr. Jalol Sarach (1963 yil 11 dekabr – 1965 yil 27 oktyabr)
* professor Dr. Vehbi Göksel (1965 yil 28 oktyabr – 1967 yil 27 oktyabr)
* professor Dr. Yusuf Vardar (1971 yil 28 oktyabr – 1974 yil 21 sentyabr)
* professor Dr. Necati Akgün (1974 yil 31 sentyabr – 1977 yil 7 iyun)
* professor Dr. Hakki Bilgehan (1977 yil 7 iyun – 1980 yil 1 oktyabr)
* professor Dr. Ibrahim Karaja (1980 yil 2 oktyabr – 1982 yil 31 iyul)
* professor Dr. Sermet Akgün (1982 yil 1 avgust – 1992 yil 20 avgust)
* professor Dr. Refet Saygili (1992 yil 20 avgust – 2000 yil 6 avgust)
* professor Dr. Ülkü Bayindir (2000 yil 6 avgust – 2008 yil 6 avgust)
* professor Dr. Candeger Yilmaz (2008 yil 6-avgust – *2016 yil 13-avgust*)
* professor Dr. Mustafo Juneyt Hoshcoshkun (2016 yil 13 avgust – 2017 yil 28 fevral)
* professor Dr. Beril Dedeogʻlu (2017 yil 28 fevral – 2017 yil 18 oktyabr) (YÖK proksi orqali)
* professor Dr. Nejdet Budak (2017 yil 18 oktyabr – hozirgi)

## Akademik holati
Yevropa Komissiyasi tomonidan berilgan vakolat bilan 2005-yildan boshlab Diplom qoʻshimchasi yorligʻini chiqargan birinchi ikki turk universitetidan biri.

2011-yilda Yevropa Komissiyasi tomonidan oʻtkazilgan baholashda muvaffaqiyatli deb topildi va Boloniya jarayonini Yevropadagi 40 ta universitetdan biri sifatida yakunladi va ECTS (European Credit Transfer System Label, ECTS) Label mukofotiga sazovor boʻldi.
## Manbalar
Sirdaryo vokzali

**Sirdaryo vokzali** – Oʻzbekiston temir yoʻllari kompaniyasiga qarashli, Sirdaryoning markazida joylashgan yirik temir yoʻl vokzalidir. ????-yilda ochilgan. Vokzali kodi:725305.

## Temir yoʻli
; Oʻzbekiston temir yoʻllari
* Trans-Kaspiy temir yoʻli

## Koʻchalarga chiqish
* 20 bogʻcha
* Toshkent-Dushanba avtomobil yoʻli (M34)

## Qoʻshni stantsiya

## Tasvirlar


Железнодорожная станция Сырдарьинская 5535389.jpeg|Platforma
Железнодорожная станция Сырдарьинская 5535385.jpeg|Platforma


## Manbalar
Ishoq qori Karimov

**Ishoq qori Karimov** (1897—1941-yil) — sovet va oʻzbek teatr rejissyori va aktyori. Andijon teatri bosh rejissyori. Aktyorlik sohasida ekstsentrik rollar ustasi.

## Hayoti va mehnat faoliyati
Ishoq qori Karimov Andijon shahrining Yulduz mahallasida oddiy dehqon oilasida tavallud topgan. Dastlab, u eski usuldagi maktabda tahsil oladi va keyin qorixonada oʻqib Qur’onni xatm qilgan. 1918—1919-yil yanvar oyigacha Andijonda „Dorulmuallim“da va 1919-yilda qisqa vaqt mobaynida „Dorul harb“ — harbiy kadrlar tayyorlash kursida oʻqigan. U oʻsha yili Mahkam qoʻrboshi toʻdasi tarkibida boʻlgan.

1919—1921-yillarda komsomol va firqa aʼzosi hisoblangan. 1920-yilda oʻqituvchilar tayyorlash kursini tamomlagan. 1922-yildan Andijon teatrida aktyor boʻlib ishlagan. 1924—1927-yillarda Moskvadagi „Oʻzbek davlat drama studiyasi“da tahsil olgan. 1927—1928-yillar oraligʻida Oʻzbek davlat Namuna drama teatrida aktyor sifatida faoliyat olib boradi. 1929—1937-yillar mobaynida esa Andijon musiqali drama teatrida aktyor va rejissyor boʻlib faoliyat yuritadi.

1930-yilda „Saʼdulla Qosimov sudi“ boʻyicha bir yil qamoqda oʻtirgan va „Milliy ittihod“ tashkiloti aʼzolarini ishini fosh qilgan.

Qamoqdan chiqqach, yana Andijon teatriga qaytib, bosh rejissyor lavozimida ish boshlaydi. Ishoq qori Karimov aktyor oʻlaroq ekstsentrik rollar ustasi hisoblangan. Ijodiy faoliyati davomida aktyor „Ikki kommunist“da Ahmad ponsod, „Hujum“da Murid, „Shtorm“da Vaska, „Yondiramiz“da Samsoq, „Oʻrtoqlar“da Oysara otin rollarini mahorat bilan ijro etgan. Rejissyorlik faoliyati davrida esa K.Yashishning „Gulsara“, Xurshidning „Farhod-Shirin“, N.Gogolning „Uylanish“ va „Revizyor“ asarlarini sahnalashtirgan. Ishoq qori Karimovning sahnalshtirgan asarlasrida mavjud siyosiy sharoitdan norozilik kayfiyati sezilib turardi.

1937-yili 21-iyulda qamoqqa olingan. 1938-yilda aksil inqilobiy tashkilot aʼzosi sifatida 10 yilga kesilgan. 1941-yil 28-yanvarda Kolimada halok boʻlgan.

## Manbalar
Hoʻjakent vokzali

**Hoʻjakent vokzali** — Oʻzbekiston temir yoʻllari kompaniyasiga qarashli, Hoʻjakentning markazida joylashgan yirik temir yoʻl vokzalidir. 1970-yilda ochilgan. Vokzali kodi:72200.

Har kuni Toshkent-Janubiy yo‘l olgan to‘rtta elektropoyezd  Hoʻjakent bekatida to‘xtaydi.

## Temir yoʻli
* Toshkent-Hoʻjakent temir yoʻli

## Koʻchalarga chiqish
* Pansionat Hojikent Gazhk O’zbekiston Temir Yo’llari
* Bepul Mangal Zona

## Qo'shni stantsiya

## Yana qarang

* Hoʻjakent vokzali(tochka-na-karte)

## Manbalar
Daler Sharipov (futbolchi)

**Daler Amirovich Sharipov** (; 2004-yil 13-fevral, Tojikiston) — Tojikistonlik professional futbolchi, Gʻuzorning „Shoʻrtan“ jamoasida oʻynaydi. Maydondan pozitsiyasiga koʻra, hujumchi sifatida harakat qiladi.

## Futbolchilik faoliyati

### Klub faoliyati
Daler Sharipov Tojikiston futbol maktabi tarbiyalanuvchisi. 2022-yil Bekobodning „Metallurg“ jamoasi akademiyasi va yoshlar jamoasiga qabul qilingan. Bekobod jamoasidagi dastlabki mavsumida bitta oʻyinda ishtirok etdi va debyut oʻyinida Toshkentning „Olimpik“ jamoasiga magʻlub boʻlgan. 2023-yilgi mavsumda klub asosiy jamoasi tarkibida 9 ta oʻyinda ishtirok etgan. Oʻzining debyut golini 2023-yil 27-sentyabrda, Oʻzbekiston Superligasining 20-turida „Andijon“ jamoasiga qarshi oʻyinda kiritgan.

2024-yildan klub asosiy jamoasi tarkibida koʻp oʻyin oʻtkazmoda va 7 ta oʻyinda 2 ta gol muallifiga aylangan.

### Terma jamoadagi faoliyati
Daler Tojikiston yoshlar va olimpiya terma jamoalari tarkibida AFC U-20 va U-23 musosboqalarida ishtirok etgan.

## Manbalar

## Havolalar

* Daler Sharipov  OʻzPFL saytida futbolchi profili
* Daler Sharipov Transfermarkt saytida futbolchi profili
* Daler Sharipov Soccerway saytida futbolchi profili
Georgiy Mchedlishvili

**Georgiy Zaxarovich Mchedlishvili** ( 1912, Signax tumani, Tiflis guberniyasi, Rossiya imperiyasi, Gruziya SSR ) — Gruziya SSR, Lagodexi viloyati, Telman nomidagi kolxoz brigadiri. Sotsialistik Mehnat Qahramoni (1948).

## Biografiya
1912-yilda Signaxi tumanidagi qishloq aholi punktlaridan birida dehqon oilasida tug'ilgan. Qishloq maktabini tugatgach, Qizil Armiya safiga harbiy xizmatga chaqirilgunga qadar mahalliy kolxozda oddiy kolxozchi bo‘lib ishladi. Ulug' Vatan urushi yillarida u Zakavkaz frontidagi Mudofaa Xalq Komissarligining 110-sonli dala muhandislik jihozlari ombori tarkibida fuqaro sifatida xizmat qilgan. Urushdan keyin u Gruziyaga qaytib, Lagodexi viloyatidagi Telman nomidagi kolxozda brigadir boʻlib ishlay boshladi  .

1947-yilda u rahbarlik qilgan jamoa 16 gektar maydonning har gektaridan o‘rtacha 23,15 sentnerdan tamaki bargini yig‘ib oldi. SSSR Oliy Kengashi Prezidiumining 1949-yil 29-avgustdagi farmoni bilan *“1947-yilda yuqori sifatli yashil choy va tamakidan yuqori hosil olgani uchun”* Sotsialistik Mehnat Qahramoni, Lenin ordeni va “O‘roq va bolg‘a ” oltin medali (830-son)  bilan taqdirlandi.

Xuddi shu farmon bilan Sotsialistik Mehnat Qahramoni unvoni kolxoz raisi Georgiy Vissarionovich Natroshvili  va jamoa rahbarlari Georgiy Kitesovich Gurashvili va Georgiy Konstantinovich Xutsishviliga ham berildi.

1968-yildan - kasaba uyushma ahamiyatidagi shaxsiy nafaqaxo'r. Vafot etgan sanasi aniq emas  .

; Mukofotlar

* Sotsialistik Mehnat Qahramoni
* Lenin buyrug'i
* "Kavkaz mudofaasi uchun" medali (04.01.1944)

## Eslatmalar

## Havolalar

*
Saʼdullayeva

**Saʼdullayeva**

* Safina Saʼdullayeva — Oʻzbekiston sportchisi, balandlikka sakrash boʻyicha ixtisoslashgan sportchi
* Yayra Sa’dullayeva

## Yana qarang
* Saʼdullayev
Saʼdullayev

**Saʼdullayev**

* Alisher Saʼdullayev — Oliy Majlisi Senatining aʼzosi, Yoshlar ishlari agentligi direktori va Oʻzbekiston shaxmat federatsiyasining raisi
* Azimboy Saʼdullayev – oʻzbekistonlik matematik olim
* Lutfulla Saʼdullayev — aktyor, rejissyor Oʻzbekiston xalq artisti
* Mansur Saʼdullayev — rejissyor, pedagog. Qoraqalpogʻiston (1981) va Oʻzbekiston xalq artisti (1985)
* Rahmon Saʼdullayev — Oʻzbekiston Respublikasi xalq oʻqituvchisi
* Rustam Saʼdullayev — oʻzbek, sovet kino va teatr aktyori, rejissor, ssenariynavis, Oʻzbekistonda xizmat koʻrsatgan artist
* Sanjar Saʼdullayev — taniqli oʻzbek dublyaj aktyori, „Yoshlar“ telekanalida rejissyori

## Yana qarang
* Saʼdullayeva
Malikov

**Malikov**

* Ismoiljon Malikov — sovet va qirgʻiz futbolchisi, maydonning barcha pozitsiyalarida oʻyin boradi
* Muhammadbobur Malikov — Oʻzbekiston Respublikasining sobiq adliya vaziri
* Stanislav Malikov — sovet futbolchisi, hujumchi ampluasida oʻynagan

## Yana qarang
* Malikova
Monza

**Monza** ( , mahalliy *Monscia*, , st.  ) - Italiyadagi shahar, Milan shahri chekkasida, Lambro daryosi bo'yida joylashgan shahar.

Monza - Lombardiyaning beshta yirik shaharlaridan biri bo'lib, Monza e Brianza provinsiyasining ma'muriy markazi hisoblanadi.

## Monza tarixi
Qadimgi **Modizia** 6- *asrgacha*, Lombard qirolichasi Teodelinda bu yerda saroy qurib, monastirga asos solguniga qadar qishloq bo'lib kelgan. O'rta asrlarda Monza vaqti-vaqti bilan Milandan mustaqil bo'lishga harakat qilgan. 1396-yilda Monzada 5 ballga yaqin zilzila sodir bo'lgan.

Italiya urushlari paytida shahar bir necha marotaba qamallarga dosh bergan va Charlz V qo'shinlari tomonidan vayron qilingan. 1900-yilda qirol Umberto I 

## Arxitektura yodgorliklari

* 595-yilda qirolicha Teodolinda tomonidan asos solingan kafedral sobor bazilikasi (**Duomo**). Hozirgi cherkov binosining qurilishi 1300-yilda Viskonti oilasi tashabbusi bilan  boshlangan va 1741-yilda yakunlangan. Unda 1592-yildan 1606-yilgacha qurilgan kampanila va Matteo da Kampione tomonidan ishlangan  oq va yashil marmar fasad (1390-yildan 1396-yilgacha qurilgan) alohida ajralib turadi. Sobor muzeyida Teodolinda va boshqa o'rta asr hukmdorlari davridan qolgan yodgorliklar, shuningdek, 1805-yilda Milanda Napoleon Bonapartga toj kiyish marosimi uchun ishlatilgan Italiyaning temir toji mavjud.
* Lombard g'ishtli gotika uslubidagi ko'plab o'rta asr cherkovlari va ibodatxonalari mavjud.  Go'zal terakotali fasadli **Santa Mariya in Strada** cherkovi (1393) shular jumlasidandir.
* **[[Королевский дворец в Монце|Qirollik Villasi]]** - 1777-80-yillarda uyg'onish klassitsizmi uslubida Juzeppe Piermarini loyihasi asosid Milan gertsogi unvoniga sazovor bo'lgan avstriyalik ertsgertsog Ferdinandga atab qurilgan. Yevgeniy Bogarne Italiya vitse-qiroli bo'lgach, ushbu saroyga ko'chib o'tadi. Shundan song' Ertsgertsog Villasi Qirollik Villasi deb nomlana boshlaydi. Hozirgi kunda saroyda badiiy ko'rgazmalar o'tkaziladi.
* **Ratusha** (*Arengario*) 13-asrga oid yodgorlik.

## Madaniyat
Kapitulyar kutubxonasi oʻzining oʻrta asr qoʻlyozmalari va ilk bosma kitoblar toʻplami bilan mashhur. 1500-yilgacha boʻlgan 176 qoʻlyozma orasida Papa Gregorining Teodelindaga yoʻllagan maktubi (603), Toursga taluqli Alkuin Injil nusxasi (9-asr oʻrtalari), Berengar qoʻlyozmalari, liturgik qoʻshiqlar kitoblari, shular jumlasidandir.

## Sport

* Monza Avtodromi afsonaviy avtopoyga treki bo'lib, uzoq vaqt davomida dunyodagi eng tezkor deb hisoblanardi. Bu yerda Formula 1, Italiya Gran-prisi kabi turnirlar o'tkaziladi.
* FK Monza - Italiya A Seriyasida o'ynaydigan futbol klubi.

## Taniqli shaxslari

* Juzeppe Longi (1766-1831) - italiyalik o'ymakor usta va yozuvchi.

## Manbalar

## Adabiyotlar

* Монца // Многоножки — Мятлик. — М. : Советская энциклопедия, 1954. — С. 264. — (Большая советская энциклопедия : [в 51 т.] /  гл. ред. Б. А. Введенский ; 1949—1958, т. 28).

## Havolalar

* Monza munitsipalitetining rasmiy sayti
Sir Edmund Whittaker xotira mukofoti

**Sir Edmund Whittaker xotira mukofoti** Edinburg matematika jamiyati tomonidan har toʻrt yilda bir marta Shotlandiya bilan aloqasi boʻlgan matematikka beriladi. Ushbu mukofot Sir Edmund Whittaker sharafiga nomlangan.

## Tarixi
1956-yilda Ser Edmund Whittaker vafotidan soʻng, uning oʻgʻli Jon Macnaghten Whittaker Whittakerlar oilasi nomidan Edinburg matematika jamiyatiga otasi xotirasiga matematika sohasida qoʻshgan hissasi uchun mukofot taʼsis etish maqsadida 500 funt sterling miqdorida xayriya beradi. 2009-yil holatiga koʻra, ushbu mukofot puli miqdori 500 funt sterling boʻlib qolmoqda.

## Mukofotlanganlar

* 2023-yil Jonatan Fraser (Saint Andrews universiteti)
* 2021-yil Ben Davison (Edinburg universiteti)
* 2019-yil Michela Ottobre (Heriot-Watt Universiteti)
* 2016-yil Arend Bayer (Edinburg universiteti)
* 2013-yil Stuart White (Glasgow universiteti)
* 2009-yil Agata Smoktunowicz (Edinburg universiteti)
* 2005-yil Tom Bridgeland (Sheffield universiteti)
* 2001-yil Michael McQuillan va J. A. Sherratt
* 1997-yil Alan D. Rendall (Gravitatsion fizika boʻyicha Maks Plank instituti)
* 1993-yil Mitchell A. Berger va Alan W. Reid
* 1989-yil A. A. Lacey va Michael Rockner
* 1985-yil John Mackintosh Howie
* 1981-yil John M. Ball (Oxford universiteti)
* 1977-yil Gavin Brown va C. A. Stuart
* 1973-yil A. M. Davie (Edinburg Universiteti)
* 1970-yil Derek J. S. Robinson (Illinois Universiteti)
* 1965-yil John Bryce McLeod (Oxford universiteti)
* 1961-yil A. G. Mackie va Andrew H. Wallace

## Manbalar
Totalitar demokratiya

**Totalitar demokratiya** — bu isroillik tarixchi Jeykob Leyb Talmon tomonidan mashhur boʻlgan atama boʻlib, unda qonuniy saylangan vakillar fuqarolari saylov huquqiga ega boʻlsa-da, qarorlar qabul qilish jarayonida juda kam yoki umuman ishtirok etmaydigan milliy davlatni saqlaydigan hukumat tizimiga ishora qiladi. hukumat. Jamiyatni tashkil qilishning yagona haqiqiy yoʻli bor va hukumat har qanday holatda ham unga erishishi kerak degan gʻoya demokratiya jarayoniga sinov va xato orqali jamiyatni yaxshilashga yordam beradigan liberal demokratiyadan farq qiladi. oʻz-oʻzini boshqarishning toʻgʻri yoʻli. Totalitar demokratiya saylov avtokratiyasiga teng.[iqtibos keltirish kerak.

J. L. Talmonning 1952 yilda chop etilgan „Totalitar demokratiyaning kelib chiqishi“ kitobida anʼanaviy qadriyatlar va eʼtiqod qoidalari hukumat rolini shakllantiradigan davlatni ijtimoiy foydalilik mutlaq ustunlik qiladigan davlatga aylantirish haqida gapiradi. Uning ishi Jan-Jak Russo gʻoyalarini tanqid qiladi, uning siyosiy falsafasi Fransiya inqilobiga, butun Evropada maʼrifatning oʻsishiga, shuningdek, zamonaviy siyosiy va maʼrifiy fikrning umumiy rivojlanishiga katta taʼsir koʻrsatdi. Russo „Ijtimoiy shartnoma“ asarida shaxs va davlat manfaatlari bir va bir xil boʻlib, „umumiy iroda“ni amalga oshirish davlatning zimmasida ekanligini taʼkidlaydi. Bilamizki totalitar demokratik davlatlarga tarixdan bir qancha davlatlarni koʻrishimiz mumkin. Unga Fashistik Germaniya yaqqol misol boʻla oladi.
## Manbalar
Ishtiyoq (film)

**Ishtiyoq** () — 2014-yilda rejissyor Sajid Nadiadwala tomonidan suratga olingan Hindistonning jangari-komediya janridagi filmi.
## Rollarda

* Salman Khan — Devi Lal Singh sifatida;
* Jekilin Fernandez — doktor Shaina Mehra;
* Randep Huda — Himanshu Tyagi rolida;
* Nawazuddin Siddiqui — Shiv Gajra;
* Mithun Chakraborty — Ratan Lal Singh sifatida;
* Arxana Puran Singh — Rati Lal Singh sifatida;
* Karan Aanand — Anil Sharma oʻrinbosari sifatida;
* Vipin Sharma — ichki ishlar vaziri Pradeep Gajra sifatida;
* Saurabh Shukla — Brijesh Mehra;
* Kamlesh Gill — Sulekha Mehra;
* Sanjay Mishra — katta inspektor Ramavtaar Rathi sifatida;
* Rajit Kapur — doktor Jayant Verma;
* Roki Verma — Xalid Asgar rolida;
* Sumona Chakravarti — Vidhi Gupta sifatida;
* Kavin Dyev — Jignesh sifatida;
* Diya Chalwad — Jhumki Chauhan oʻrinbosari;
* Sadiq Abbas Rizvi — Raju sifatida;
* Shivansh Kotia — Amandeep Singh;
* Aniket Sharma — Rohan Bhasin sifatida;
* Rushikesh Patil — Shantosh Kumar sifatida.

## Video oʻyinlar
Filmga asoslangan rasmiy oʻyin Android foydalanuvchilari uchun Google Play Storeda India Games Ltd tomonidan chiqarilgan.

## Manbalar


## Havolalar

* 
* 
* 

__INDEKS__
The Courage of Sarah Noble

**The Courage of Sarah Noble** —  Alice Dalgliesh tomonidan yozilgan fantastik asar. Yosh qizning 18-asrning boshlarida otasi bilan Konnektikutga qilgan sayohati va ona shahri Schaghticokeda boshdan kechirgan sarguzashtlari tasvirlangan. Asar 1954-yilda nashr etilgan va Newbery Honor mukofotiga sazovor boʻlgan.

## Syujeti
Sarah otasiga New Milford (Connecticut)dagi yangi sotib olingan yer uchastkasida oʻz fermasini qurish uchun qilgan sayohatida hamroh boʻladi. Yetib kelgach, Sarah va otasi yerni koʻzdan kechira boshlaydi. Ular *Schaghticoke* mahalliy aholisi tomonidan qarshi olinadi. Sarah bolalardan „hindular“ haqida eshitgan mish-mishlarini eslab qoʻrqib ketadi, lekin Schaghticokeliklar ularga doʻstona munosabatda boʻlishadi va omon qolish uchun bilishlari kerak boʻlgan narsalarni oʻrgatishadi. Hikoyada Sarah „hindular“ga yangi nasroniy ismlar qoʻyadi va ularni New Milforddagi birinchi ustozlar sifatida eʼtirof etadi.

## Tarixi
Alice Dalgliesh kitobni muallif eslatmasi bilan boshlaydi. Eslatmada asar „hayotiy voqea“ga asoslanib yozilganligini taʼkidlaydi. Kitobda keltirilgan „maʼlumotlar“ni tekshirish uchun hali koʻp tadqiqotlar bajarilishi kerak. Maʼlum boʻlishicha, New Milfordda tadqiqotlar uchun yetarli manbalar mavjud.

## Manbalar
Fozil odamlar shahri

**Fozil odamlar shahri** () — Abu Nasr Forobiyning oʻrta asrlar sharoitida birinchi boʻlib jamiyatning kelib chiqishi, maqsad va vazifalari haqida yozgan asari.

## Mazmuni
Ushbu asar ijtimoiy hayotning koʻp masalalari — davlatni boshqarish, taʼlim-tarbiya, axloq, maʼrifat, diniy eʼtiqod, urush va yarash, mehnat va boshqa mavzularni oʻz ichiga oladi. Bundan tashqari jamiyatning *(insonlar jamoasi)* kelib chiqishi, adolatli jamiyatga erishish yoʻllari, fozil shahar hokimi va aholisining fazilatlari, davlat hokimiyati va boshqaruvchi kadrlarni tanlash hamda ularni joy-joyiga qoʻyish kabi masalalar bayon etiladi. Forobiy jamiyat *(inson jamoasi)*ning kelib chiqishi haqida quyidagicha yozadi:

Forobiy shaharni ijtimoiy uyushishning yetuk shakli, insoniyat kamolatga erishishining zaruriy vositasi, deb hisoblaydi. Butun insonlarni oʻzaro hamkorlikka, xalqlarni tinchlikka chaqiradi, dunyoda yagona inson jamoasini tuzish haqida orzu qiladi. Mutafakkir inson qadr-qimmatini kamsituvchi jamiyatga qarshi chiqadi. Doimiy urushlar va bosqinchilikka asoslanuvchi jamiyatni adolatsiz, johil jamiyat sifatida qoralaydi.

## Nashrlari
Dastlab asar 1993-yilda “Abdulla Qodiriy” nomidagi xalq merosi nashriyotida, 2004-yilda “Oʻzbekiston milliy ensiklopediyasi” Davlat ilmiy nashriyotida Abdusodiq Irisov, Mahkam Mahmud va Urfon Otajon tarjimasida asosida nashr etilgan. 2016-yilda esa “Yangi asr avlodi” nashriyotida qayta nashr etilgan.

## Manbalar


## Havolalar

*
Oʻzbekiston vokzali

**Oʻzbekiston vokzali** – Oʻzbekiston temir yoʻllari kompaniyasiga qarashli, Urtaaulning markazida joylashgan yirik temir yoʻl vokzalidir. ????-yilda ochilgan. Vokzali kodi: 723827.

Har kuni Toshkent-Janubiy yo‘l olgan to‘rtta elektropoyezd va Xovosga to‘rtta elektropoyezd Salar bekatida to‘xtaydi.

## Temir yoʻli
; Oʻzbekiston temir yoʻllari
* Trans-Kaspiy temir yoʻli
* Keles-Oʻzbekiston temir yo'li

## Koʻchalarga chiqish
* Biryuza group
* Zamin market
* 57-son umumiy o’rta ta’lim maktabi

## Qo'shni stantsiya

## Manbalar
Plovdiv etnografiya muzeyi

**Plovdiv etnografiya muzeyi** () — Bolgariyaning Plovdiv shahrida joylashgan etnografiya muzeyi. Muzey 1938-yilda shaharning Eski shaharcha qismidagi savdogar Argir Kuyumjioʻgʻlining uyi oʻrnida barpo etilgan. Muzeyda oltita koʻrgazma mavjud boʻlib, ularning har biri alohida xonani egallaydi.

## Tarixi
1891-yildayoq Plovdivda etnografiya muzeyini tashkil etish rejalangan. Muzey tashkil topishida mahalliy olim va jurnalist Stoyu Shishkovning hissasi katta boʻlgan. Uning harakatlari natijasida 1917-yil viloyat muzeyi tashkil etilgan. Shishkov muzeyning birinchi kotibi va yagona xodimi edi. 1931-32-yillarda 500 ta buyumdan iborat kolleksiya Plovdiv milliy kutubxonasi va muzeyiga topshirildi. 1938-yilda muzey Plovdiv meri Bojidar Zdravkov tufayli Munitsipal muzey uyi sifatida qayta tiklandi va Kuyumdjioglu uyida tashkil etildi. Muzey 1943-yil 14 oktabrda rasman qayta ochildi. Olti yil oʻtgach, Munitsipal muzey uyi Xalq etnografiya muzeyiga aylandi. Doimiy koʻrgazma 1952-yilda tashkil etilgan va 1962-yilda sezilarli darajada toʻldirilgan.

Bugungi kunda Plovdiv etnografiya muzeyida qishloq xoʻjaligi, hunarmandchilik, mato, kiyim-kechak, mebel, musiqa asboblari, diniy buyumlar va sanʼat asarlaridan iborat 40 000 dan ortiq eksponatlar toʻplami mavjud. Bundan tashqari, muzeyda ilmiy arxiv, kutubxona va fotosuratlar arxivi mavjud.

## Binosi

Muzey joylashgan Kuyumdjiogʻlu uyi 1847-yilda Plovdivlik savdogar Argir Xristov Kuyumdjiogʻlu uchun qurilgan. Uyda 12 ta xona va ayvonlar mavjud. Uyning ichki va tashqi bezaklari murakkab gulli naqshlardan iborat. Har bir xonaning shifti yogʻochdan oʻyilgan. Uyning bogʻi boʻlgan ichki hovlisi bor.

1878-yilda Bolgariya Usmonlilar hukmronligidan ozod boʻlgach, Argir Kuyumjioʻgʻli Plovdivni tark etib, Vena shahrida yashay boshlaydi. 1898-yildan 1902-yilgacha uy qizlar pansionati sifatida ishlatilgan. Shundan soʻng u Garabet Karagʻozyanning tegirmon zavodi tomonidan un ombori va sirka zavodi sifatida foydalanilgan. 1930-yilda uni bolgar tamaki savdogari Antonio Kolaro (Rouse shahridan Antonii Kolarov) sotib oldi. Kolaro uyni buzib, tamaki ombori qurmoqchi edi, biroq unga Plovdiv munitsipaliteti ruxsat bermadi. Munitsipalitet 1938-yilda uyni sotib oldi, taʼmirlash ishlarini olib bordi va muzey tashkil qildi.

## Galereya

Fayl:Plovdiv-ethnographic-museum-interior-01.jpg
Fayl:Plovdiv-ethnographic-museum-interior-02.jpg
Fayl:Plovdiv-ethnographic-museum-view-church.jpg


## Manbalar
Anna Karenina (film)

**Anna Karenina** — 2012-yilda suratga olingan ingliz dramatik filmi.

Joe Wright tomonidan boshqarilgan va 1877-yilda nashr etilgan Tolstoyning shu nomdagi romanidan Tom Stoppard tomonidan kinoga moslashtirilgan.

Film turmush qurgan va goʻzal aristokrat Anna Kareninaning kelishgan Kont Vronskiy bilan kechirgan taqiqlangan sevgisi va buning natijasida boshidan kechirgan fojialarini oʻz ichiga oladi. Bosh rollarni Anna Karenina rolida Keira Knightley, Vronskiy rolida Aaron Taylor-Johnson va Aleksey Karenin rolida Jude Law ijro etgan. Film premyerasi 2012-yil “Toronto xalqaro kinofestivali”da boʻlib oʻtgan.
Varzaqandagi vertolyot halokati (2024)

2024-yil 19-may kuni Eronning Uzi, Varzaqan shahrida Tabrizga ketayotgan vertolyot halokatga uchragan. Vertolyotda Eron prezidenti Ibrohim Raisiy, tashqi ishlar vaziri Husayn Amir-Abdullohiyan, Sharqiy Ozarbayjon gubernatori Malek Rahmatiy va Oliy rahbarning Sharqiy Ozarbayjondagi vakili Muhammad Ali Ale-Hoshem boʻlgan. Xabarlarga koʻra, ayni damda 40 nafar qutqaruv guruhi Dizmar oʻrmoni hududida qulagan vertolyotni topishga harakat qilmoqda. Vertolyot qayerdaligi va yoʻlovchilarning ahvoli noma’lumligicha qolmoqda.

Bu hodisa, Raisiy Eronning Ozarbayjon bilan chegarasida joylashgan Joʻlfa shahri yaqiniga uyushtirgan sayohati chogʻida sodir boʻlgan. Eron televideniyesining xabar berishicha, qutqaruv ishlari zich oʻrmon relyefi, kuchli yomgʻir, tuman va kuchli shamol kabi noqulay ob-havo sharoiti tufayli qiyinchiliklarga duch kelmoqda. Vertolyotni qidirishga yordam berish uchun dronlar, qidiruv-qutqaruv guruhlari va maxsus oʻqitilgan itlar safarbar etilgan.

## Yana qarang
*Eron prezidentlik saylovlari (2024)

## Manbalar
Auberge de Castille

**Auberge de Kastille** () — Maltaning Valletta shahrida joylashgan auberge. Auberge Kastiliya maydonida, Kavalier Sent-Jeyms, Malta fond birjasi va Yuqori Barrakka bogʻlari yaqinida joylashgan. Bino Valettaning eng baland nuqtasida joylashgan, hamda Floriana va Grand Harbor hududiga qaraydi.

## Tarixi
Auberge de Kastille 1573-74-yillarda meʼmor Jirolamo Kassar loyihasi asosida qurilgan.

Hozirgi bino 1741-1744-yillarda Buyuk Usta Manuel Pinto da Fonseka davrida ispan barokko uslubida butunlay qayta qurilgan. Yangi bino Andrea Belli loyihasi boʻyicha qurilgan va qurilishni *kapomastro* Domeniko Kachia boshqargan. Baʼzi oʻzgartirishlar, jumladan, asosiy eshikni kattalashtirish 1791-yilda amalga oshirilgan.

### Fransiya istilosi va Britaniya hukmronligi

Avliyo Ioann ordeni 1798-yilda fransuzlar bosqini tufayli Maltadan chiqarib yuborilgan. Keyinchalik auberge fransuz kuchlarining shtab-kvartirasiga aylandi. Bino 1798-1800-yillardagi blokada paytida biroz zarar koʻrgan.

1800-yilda inglizlar Maltani bosib oldilar, shu yilning sentabr oyida Malta protektoratini yaratdilar. Bu protektorat rasman Sitsiliya Qirolligi tomonidan boshqarilgan, lekin aslida Britaniya imperiyasining bir qismi edi. 1805-yilda auberge Maltadagi Britaniya qurolli kuchlarining bosh qarorgohiga aylandi. 1813-yilda Malta Britaniya imperiyasi tarkibidagi Malta toj mustamlakasi sifatida rasman Britaniya hukmronligi ostiga oʻtdi. Auberge ingliz zobitlari uchun qarorgoh sifatida ham ishlatilgan. 1814-yilda Misr armiyasi nogiron askarlari aubergega joylashtirildi. 1840-yilda birinchi qavatdagi xonalardan birida protestant cherkovi ochildi. 1889-yilda Grand Harborda bogʻlangan Oʻrta yer dengizi flotining harbiy kemalari bilan aloqa qilish uchun tomga katta antennali signal stantsiyasi oʻrnatildi. U Kastiliya minorasi sifatida tanilgan.

Qirolicha Yelizaveta II Auberge de Kastilleda Askarlar, dengizchilar, harbiy xizmatchilar oilalari uyushmasi bilan uchrashgan.

1942-yilda, Ikkinchi Jahon urushi paytida, binoning oʻng tomoni havo hujumidan zarar koʻrdi. Keyinchalik shikastlangan qismlar taʼmirlandi. 1954 yildan keyin bino Malta va Liviya, shuningdek, Kipr uchun armiyaning Bosh shtab-kvartirasi sifatida ishlatilgan.

### Mustaqil Malta

Mamlakat 1974-yil dekabr oyida rasman Malta Respublikasi sifatida eʼlon qilindi. 1972-yil 4‐martda Malta Bosh vazirining idorasi Auberge d’Aragondan Auberge de Kastillega koʻchib oʻtdi. Bosh vazir hukumat ishlarini aubergedan turib boshqaradi.

Yillar oʻtib, toshdan qilingan qismlarning bir qismi parchalana boshladi va fasadlar qorayib ketdi. Bino 2009 va 2014-yillar orasida qayta tiklandi.

Bino 1925-yilda Vallettadagi boshqa aubergelar bilan birga antik buyumlar roʻyxatiga kiritilgan. Endi u Malta Atrof-muhit va rejalashtirish boshqarmasi tomonidan 1-darajali milliy yodgorlik sifatida roʻyxatga olingan. Bundan tashqari bino Malta orollari madaniy mulki milliy inventarizatsiyasiga ham kiritilgan.

## Esdalik tangalari

Auberge de Castille 2008-yilda Malta Markaziy banki tomonidan zarb qilingan ikkita esdalik tangalarida tasvirlangan. Tangalarning orqa tomonida bino, old tomonida esa Malta gerbi tasvirlangan.

## Manbalar
Karamat Rustamova

**Karamat Rustamova** (1923-yilda tugʻilgan) — sovet va oʻzbek jamiyat arbobi, Oʻzbekiston SSRning Qashqadaryo viloyati Kitob tumani „XIX partiyaviy yigʻilishi“ kolxoz raisi. 1966—1970-yillarda SSSR oliy Kengashining 7-chaqiriq deputati.

## Hayoti va mehnat faoliyati
Karamat Rustamova Qashqadaryo viloyati Kitob tumani yaqinidagi Buxoro XSRda dunyoga kelgan. Yoshlik davridan qishloq xoʻjaligida mehnat qilgan va 1941-yilda mahalliy kolxozga qabul qilingan. Ulugʻ Vatan urushi davrida maʼlum muddat doʻkonda savdo-sodiq mudiri vazifasida ishlaydi. 1944-yildan boshlab Qashqadaryo viloyati Kitob tumani MTS kolxozi aʼzosi hisoblangan. Shu yili Butunittifoq kommunistik partiyasi (KPSS)ga aʼzo boʻladi.

1947-yilda qishloqdoshlari 23 yoshli Karamat Rustamovani asosiy ekin paxta va pilla yetishtiriladigan MTS kolxoziga rais etib saylashadi. Yangi boshqaruv uslubi bilan xoʻjalikda paxta hosildorligi 1946-yildagi 18 sentnerdan gektariga 35-37 sentnerga oshdi. Kolxoz har yili davlatga 40 tonnagacha tut pillasi sotardi. 1946—1950-yillar oraligʻidagi 4-5 yil uchun moʻljallangan rejalarda komsomolchi Rustamova ikki marta „Mehnatdagi jasorati uchun“ medali va yana koʻrsatgan natijalariga koʻra „Shon-sharaf belgisi“ ordeni bilan ham mukofotlangan.

1951—1955-yillar uchun rejalashtirilgan beshinchi besh yillikda „XIX partiya majlisi“da kolxoz mehnatkashlari 1952-yildan boshlab paxta homashyosi va Marks nomidagi (raisi R.Shaymanov) kolxozlari bilan bir qatorda paxta hosildorligini oshirishni davom etib, „Qizil yulduz“(raisi D.Ilboyev)lar Kitob tumanidagi yetakchi paxtachilik xoʻjaliklari qatoriga kirdi.

SSSR Oliy Sudi Prezidiumining 1957-yil 11-yanvardagi Farmoni bilan sovet paxtachiligini rivojlantirishda qoʻlga kiritilgan ulkan muvaffaqiyatlar, paxta yetishtirishda fan yutuqlari va paxta xomashyosining yuqori va barqaror hosildorligi uchun Rustamova Karamat Sotsialistik Mehnat Qahramoni unvoni, Lenin ordeni hamda „Oʻroq va bolgʻa“ oltin medallari bilan taqdirlangan.

Keyingi yilarda ham u yuqori samarali rahbarlik faoliyatini muvaffaqiyatli tarzda davom ettiradi va 1973-yil dekabrda uzoq yillik vijdonli mehnati uchun Oktyabr Inqilobi ordeniga loyiq deb topiladi. 1980-yilgacha kolxoz raisi lavozimida ish yuritgan.

Karamat Rustamova 1966—1970-yillarda SSSR Oliy Kengashining 7-chaqiriq deputati, 1966-yildagi KPSS XXIII qurultoyi delegati va 1961-yil Oʻzbekiston kompartiyasi XV qurultoyi taftish komissiyasi aʼzosi etib saylangan.

## Oʻlimi
Vafoti sanasi aniqlanmagan.

## Mukofotlari
•Lenin ordeni (11.01.1957) 

•Oktabr Inqilobi ordeni (10.12.1973) 

•„Shon-sharaf belgisi“ ordeni (16.01.1950) 

•„Shavkatli mehnat uchun“ medali (06.02.1947;27.04.1948) 

•„Mehnatda oʻrnak koʻrsatganlik uchun“ medali (01.03.1965)

## Manbalar
Traitor

**Traitor** – amerikalik qoʻshiqchi Olivia Rodrigo tomonidan ijro etilgan qoʻshiq. Qoʻshiq 2021-yil 10-avgustda Geffen Records orqali AQShning asosiy radiosida namoysih etilgan. U Rodrigo va Dan Nigro tomonidan yozilgan va birgalikda ishlab chiqilgan.

Singl sifatida namoyish etilishidan oldin, „Traitor“ muxlislarning sevimli musiqasiga aylandi va tijorat muvaffaqiyatiga erishdi. Musiqa tanqidchilari qoʻshiqni vokali va soʻzlari uchun maqtashgan va uni albomning diqqatga sazovor qismi sifatida tanlagan. „Traitor“ reytinglarda AQShda toʻqqizinchi, Buyuk Britaniyada beshinchi oʻrinni egallagan va Avstraliya, Kanada, Irlandiya, Yangi Zelandiya va Portugaliyada kuchli oʻntalikka kirgan. Qoʻshiq shuningdek, Meksikada olmos va Avstraliya, Kanada, Yangi Zelandiya, Buyuk Britaniya va Qoʻshma Shtatlarda platina sertifikatiga ega boʻlgan.

## Sahna orti jarayonlari va namoyish
„Traitor“ 2021-yil 10-avgustda AQShning zamonaviy xit radiosiga *Sour* albomidagi toʻrtinchi qoʻshiq sifatida yuborilgan.

## Tarkibi
"Traitor" – indie pop va gitara-rok balladasi. Qoʻshiq amerikalik aktyor va qoʻshiqchi Joshua Bassett haqida boʻlib, u Rodrigo bilan birga *High School Musical: The Musical: The Series* filmida rol ijro etgan.

## Tanqidiy qabul
Qoʻshiq musiqa tanqidchilarining olqishiga sazovor boʻlgan. The AV Club vakili Tatiana Tenreyro qoʻshiqni „Rodrigoning hozirgacha kuylagan eng zaif qoʻshigʻi“ deb atagan. NME ' Rhian Daly qoʻshiqni „ajoyib“ deb taʼriflagan. *Billboard’dan* Larisha Paul qoʻshiqni maqtab, uni *Sourdagi* „eng yaxshi vokal ijrosi“ deb taʼrif bergan. *Rolling Stone* guruhidan Angie Martoccio, shuningdek, qoʻshiqni Taylor Swiftning 2020-yilgi *My Tears Ricochet* qoʻshigʻining „yoʻqolgan qarindoshi“ deb atagan.

## Tijorat koʻrsatkichlari
Qoʻshiq Buyuk Britaniya Singles Chartda yettinchi oʻrinni egallagan, keyingi haftada beshinchi oʻringa chiqqan. *Billboard* ' Global 200 chartida qoʻshiq yettinchi oʻrinni egallagan. „Traitor“ shuningdek, Avstraliya, Kanada, Irlandiya, Yangi Zelandiyada va Norvegiyada eng yaxshi 20 talikka kirgan. Bundan tashqari, qoʻshiq Buyuk Britaniya va Yangi Zelandiyada platina, Avstraliya, Kanada va Qoʻshma Shtatlarda toʻrtta platina sertifikatiga ega boʻlgan.

## Musiqa videosi
2021-yil 21-oktyabrda rejissyor Olivia Bee tomonidan suratga olingan „Traitor“ uchun musiqiy video namoyish etilgan. U Instagramda videoni „syurpriz! traitor mv namoyish etadi!“ degan yozuv bilan targʻib qilgan.

## Grafikalar

### Haftalik grafiklar

### Yil soʻngi grafiklari

## Manbalar

## Havolalar

* 
*
Erik Mjelde

**Erik Nævdal Mjelde** (1984-yil 6-martda tugʻilgan) — norvegiyalik sobiq professional futbolchi boʻlib, yarim himoyachi sifatida oʻynagan. U Sandefjord, Lillestrøm, SK Brann va Løv-Ham kabi klublarda ham toʻp surgan. 16 yoshida Brann klubiga qoʻshilishidan oldin u Fri jamoasida oʻynagan.

## Faoliyati
Mjelde „Norvegiya U21 terma jamoasi“ uchun 2006-yilda debyut qilgan va u yerda bir oʻyinini oʻtkazgan . Shuningdek, u boshqa yoshlar terma jamoalarida, xususan, U16, U17, U19 kabi bir qator oʻyinlarda ishtirok etgan. 2019-yilgi mavsumdan keyin Mjelde faoliyatini yakunlashga qaror qiladi. 2020-yil yanvar oyida u Arna-Bjørnar kompaniyasining rivojlanish boʻyicha direktori lavozimiga ishga qabul qilingan.

## Shaxsiy hayoti
U „Norvegiya ayollar milliy terma jamoasi“ da toʻp suradigan Maren Mjelde ning akasi.

## Statistikasi

## Manbalar
Ao dai

**Ao dai** () zamonaviylashtirilgan Vetnam milliy kiyimi boʻlib, ipak shimlar ustiga kiyiladigan uzun tunikadan iborat. U erkaklar va ayollar uchun rasmiy kiyim sifatida xizmat qilishi mumkin.

## Manbalar

## Havolalar

* History of the Vietnamese Long Dress
* The Evolution of the Ao Dai Through Many Eras, Gia Long Alumni Association of Seattle, 2000
* Vietnam: Mini-Skirts & Ao-Dais. A video that shows what the women of Saigon wore in 1968